**FII LANGA MINE!**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FII LÂNGĂ MINE

Nu te iubesc în poezii,

Dar ştiu, a mea tu nu poţi fi

Şi nu-i aproape nici un ceas

Din cele care mi-au rămas,

În care trupul să ţi-l frâng.

Cu dor la mine să te strâng,

Să mă topesc în infinit.

Aşa ceva n-am îndrăznit

Nici să visez, nici să gândesc.

De-aceea poate, te iubesc

Timid ca un adolescent.

Dar te iubesc incandescent.

De-aceea-ti scriu în versuri tandre

Ce n-aş fi scris unor Casandre

Pentru că nu le-aş fi iubit,

Ci fără rost, le-aş fi minţit

Cu vorbe dulci, ameţitoare,

Ce pot o minte să-nfioare

Dar nu fac inimă să bată,

Năvalnică, şi niciodată.

Nu încerca să mă goneşti.

Nu vreau să nu mă mai iubeşti.

Eu dorul mi-l ascund adânc

În cartea pusă la oblânc,

Din care setea o alină

Iubirea ta, că o lumină.

Nu vreau să fii cu mine rece.

Şi frica asta poate trece

Şi poate, sărutându-ţi sânul

Ai să mă crezi, că n-am niciunul

Din gânduri, fără dor de tine.

Iubeşte-mă! Fii lângă mine!